陽關道

《陽關道》係馬來西亞Astro投資拍嘅香港電視劇，亦係佢進軍海外嘅頭一套粵語電視劇。套劇由王貽興同劉翁自編自導自演，其他領銜主演演員包括陳國邦、詹瑞文、艾威、江若琳同楊淇，唔少班底源自viuTV劇集《VR驅魔人》，亦有唔少viuTV藝員參演。

套劇風格集合懸疑、犯罪同恐怖，用咗香港三單兇殺案做藍本改編，包括1974年跑馬地紙盒藏屍案、1984年伊利沙伯大廈花槽雙屍案，同埋2011年淘大花園無屍謀殺案。

套劇喺2018年8月11號到9月22號逢禮拜六晚22:30－23:30喺Astro旗下嘅Astro華麗台首播。香港viuTV本嚟有機會之後播，不過因為過唔到香港電檢尺度，又唔想刪剪播出，最後唔成事。而套劇畀國際OTT平台Netflix買咗，喺2018年12月22號足本上架。

演員一覽

主角
王貽興 飾 何非
劉翁 飾 周處基
陳國邦 飾 程雲新
詹瑞文 飾 葛叔
艾威 飾 劉帆
江若琳 飾 Madam Kok
楊淇 飾 余亦欣

其他角色
樓南光 飾 馬叔
駱應鈞 飾 司徒永強
麥玲玲 飾 基母
黃心美 飾 何非同門
岑珈其 飾 余亦琛
黃定謙
陳健朗
郭慧 飾 程雲新妻子
余采霖
詹朗林
黃文標
楊鴻俊
冼灝英
余逸思
魔童
酒井瞳
韓媚

2018年香港電視劇